b"\n_START_ARTICLE_\nSamostan \xc4\x8cimi\n_START_PARAGRAPH_\nSamostan \xc4\x8cimi (Chimi Lhakhang) tudi imenovan \xc4\x8cime (Chagri Dorjeden) je budisti\xc4\x8dni samostan (lhakhang) ali tempelj v okraju Punakha, v Butanu. Stoji blizu vasi Sopsoka, na hribu pod cesto Metshina-Punakha. Zgradil ga je Ngavang \xc4\x8coegjel leta 1499, ko je bil 14. Drukpa voditelj in bratranec lame K\xc3\xbcnlej-a v njegovo \xc4\x8dast, ker naj bi ta na tem mestu ukrotil demonko iz bli\xc5\xbenjega prelaza Do\xc4\x8du La s svojo '\xc4\x8darobno strelo modrosti'. 'Bo\xc5\xbeji norec' ali nori svetnik, lama Drukpa K\xc3\xbcnlej (1455\xe2\x80\x931529), je istem mestu zgradil \xc5\xa1e vedno stoje\xc4\x8di \xc4\x8corten._NEWLINE_Ta 'bo\xc5\xbeji norec' je bil znan po svojem nekonvencionalnem na\xc4\x8dinu pou\xc4\x8devanja budizma s petjem, po njegovem humorju in nezasli\xc5\xa1anem vedenju, ki je bilo v dobr\xc5\xa1ni meri bizarno, \xc5\xa1okantno in s spolnim pridihom. Bil je tudi svetnik, ki je zagovarjal uporabo simbolov falusa na stenskih poslikavah in kot lete\xc4\x8dih izrezljanih lesenih falusov pod stre\xc5\xa1nim robom na vseh \xc5\xa1tirih vogalih hi\xc5\xa1. V samostanu se hrani originalni leseni simbol falusa, ki ga je K\xc3\xbcnlej prinesel iz Tibeta. Ta lesen falus je okra\xc5\xa1en s srebrnim ro\xc4\x8dajem in se uporablja za blagoslavljanje ljudi, ki so pri\xc5\xa1li na romanje v samostan, \xc5\xa1e posebej \xc5\xbeensk, ki si \xc5\xbeelijo blagoslova, da bi zanosile. Tradicija v samostanu je, da prispele romarje udarijo po glavi s 25 cm dolgim lesenim falusom (penisom v erekciji). Tradicionalno so v Butanu simboli penisa v erekciji namenjeni odganjanju zlonamernih o\xc4\x8di in zlobnih ogovarjanj.\n_START_SECTION_\nGeograska lega\n_START_PARAGRAPH_\nSamostan ali tempelj le\xc5\xbei 10 km od Punakhe blizu vasi Sopsoka iz katere vodi 20 minutna pot po blatni ali pra\xc5\xa1ni poti skozi ri\xc5\xbeeva polja do okroglega hrib\xc4\x8dka s samostanom in \xc4\x8dortenom.  Molilne zastavice so nanizane celo pot od majne va\xc5\xa1ke ko\xc4\x8de, imenovane Jovaka, ob potoku do samostana. Vse hi\xc5\xa1e imajo na zunanjih zidovih narisane faluse. Lama K\xc3\xbcnlej je hrib\xc4\x8dek na katerem stoji samostan imenoval \xc5\xbeenska dojka zaradi okrogle oblike.\n_START_SECTION_\nArhitektura samostana in tradicije\n_START_PARAGRAPH_\nSama zgradba samostana je skromnih razse\xc5\xbenosti, kvadratne oblike s pozla\xc4\x8deno 'kapo'. Zgradba ima zna\xc4\x8dilno zlatorumeno barvo strehe. Blizu vhoda v samostan je manj\xc5\xa1i \xc4\x8dorten, ki ozna\xc4\x8duje mesto kjer je lama K\xc3\xbcnlej ukrotil demonko. Dvorana za molitve v samostanu ima tantri\xc4\x8dne pripomo\xc4\x8dke, tangke, zvonce, bobne, rogove, dord\xc5\xbeije in kangd. Kip K\xc3\xbcnleja v meni\xc5\xa1ki halji je v sredi\xc5\xa1\xc4\x8du oltarja v nagibajo\xc4\x8dem polo\xc5\xbeaju s kerami\xc4\x8dnim kipom njegovega psa Sa\xc4\x8dija. Po samostanu se vrstijo tudi slike \xc5\xa1abdrunga Ngavang Namgjala, Gautama Bude in Avalokite\xc5\x9bvara. \xc5\xbdenske, ki pridejo v samostan po blagoslov, da bi imele otroke, po glavi udari prisoten lama s slonoko\xc5\xa1\xc4\x8denim, lesenim ali izdelanim iz kosti falusom. \xc5\xbdenske prihajajo v samostan tudi, da bi izbrale ime za otroka, ki bo rojen, kar storijo tako, da potegnejo bambusov listi\xc4\x8d na oltarju z imenom. V samostanu je tudi ve\xc4\x8d fresk na stenah, ki prikazujejo barvito \xc5\xbeivljenje 'norega svetnika'."